cyanic-selkie/wikianc huggingface dataset:
BMW Strahlbomber I
Suunnittelu ja kehitys
Yksi näistä neljästä pommikonemallista oli BMW Strahlbomber I, joka käytti voimanlähteenään kuutta BMW 003 turbojettiä. Kaksi niistä sijaitsi ohjaamon alapuolella rungon molemmin puolin ja loput neljä pareittain molemmissa siivissä yhtenäsillä ilmanottoaukoilla. Kone oli muodoltansa juurikin pyrstötön, mutta sen rungon takaosaan asennettiin sivuvakaaja takaamaan riittävä vertikaalinen vakaus. Koneessa oli paineistettu kaksipaikkainen ohjaamo, joka sijaitsi rungon etuosassa, ja se oli aseistettu kahdella perään asennetulla kiinteällä konetykillä. Koneen pommilasti olisi suurimmillaan ollut 5000kg. Projekti ei koskaan edennyt suunnitteluvaihetta pidemmälle.
Kuka pelkää mustaa miestä
Kuka pelkää mustaa miestä? (tunnetaan myös nimellä Kuka pelkää mörköä?) on perinteinen saksalainen lasten juoksupeli, jota voidaan pelata sisällä tai ulkona tai jopa jäällä luistimien kanssa. Johann Christoph Friedrich GutsMuths kuvasi pelin jo vuonna 1796.
Pelin kuvaus
Pelin perusajatus on yksinkertainen: piirretään tai muuten merkitään kaksi viivaa esimerkiksi 25 metrin päähän toisistaan (myös jääkiekkokaukalon reunat voivat toimia viivoina). Pelin kaikki osanottajat yhtä lukuun ottamatta asettuvat aluksi toisen viivan taakse, ja yksi pelaajista jää ”mustaksi mieheksi” viivojen välisen alueen keskelle. Kun hän huutaa "Kuka pelkää mustaa miestä?", muut osallistujat vastaavat "ei kukaan!", ja heidän on yritettävä juosta riviltä toiselle niin, ettei "musta mies" voi koskea heihin. Ne pelaajat, joita musta mies onnistuu koskettamaan, siirtyvät alkuperäisen mustan miehen avuksi ottamaan jäljelle jääneitä osanottajia kiinni seuraavasta vuorosta lähtien. Kiinniottajien huudettua ”kuka pelkää mustaa miestä!” lähtevät vielä mukana olevat osanottajat jälleen juoksemaan viivalta toiselle. Tätä toistetaan, kunnes jäljellä on vain yksi, josta tulee "musta mies" seuraavaa peliä varten.
Variaatiot
Leikkiä saatetaan leikkiä myös eri variaatioina esimerkiksi luistelussa nimellä ”kuka pelkää jäämiestä”. tai esimerkiksi musta mies on korvattu ”vihreällä miehellä”. Peliä pelataan joissain piireissä myös nimellä ”kuka pelkää mustekalaa”. Turun seudulla leikitään myös yksinkertaisempaa muunnelmaa haukka tai haukkassi, jossa saa lähteä juoksemaan milloin vain tarvitsematta odottaa ”mustan miehen” huutoa.
Troy Bourke
Troy Bourke (s. 3. maaliskuuta 1994 Edmonton, Alberta, Kanada) on kanadalainen jääkiekkoilija, joka pelaa monikansallisen Bet-at-home ICE Hockey Leaguen itävaltalaisjoukkue EC Salzburgissa. Hän on pelipaikaltaan keskushyökkääjä, mutta Bourke osaa pelata myös laidassa.
Kuka pelkää mustaa miestä
Historiallinen tausta
Kirjassa The Gender of Death: A Cultural History in Art and Literature leikissä mainittu ”musta mies” on kuoleman ja ruton henkilöitymä.
Troy Bourke
Juniorivuodet
Bourke kasvoi Albertassa Onowayn kylässä, joka sijaitsee noin 60 km päässä Edmontonista luoteeseen. Hän pelasi kaudella 2008–2009 PAC Timberwolvesin U15 AAA-joukkueessa ja voitti koko AMBHL-sarjan pistepörssin tehtyään 33 runkosarjaottelussa tehot 45+38=83. Bourke palkittiin koko sarjan arvokkaimpana pelaajana ja parhaana hyökkääjänä. Prince George Cougars varasi hänet 26. pelaajana WHL:n varaustilaisuudessa 2009. Kauden 2009–2010 Bourke pelasi suurimmaksi osaksi AMHL-juniorisarjan St. Albert Raidersissa. Hän voitti tehoilla 27+26=53 koko sarjan maalipörssin ja Bourke jakoi pistepörssin toisen sijan CAC Canadiensin Danny Smithin kanssa edellään SSAC Athleticsin Stephane Legault. Hänet palkittiin kauden päätteeksi AMHL:n vuoden hyökkääjänä. Bourke pelasi kauden aikana myös viisi ottelua Cougarsin WHL-joukkueessa.
Kuka pelkää mustaa miestä
Historiallinen tausta
"Mustan miehen" hahmon vuoksi peli ymmärretään joskus väärin rasistisena. Saksassa peliä kutsutaan nimellä "Wer hat Angst vor dem Schwarzen Mann?". Der schwarze Mann on saksalainen mörkö tai peikko, jota vanhemmat käyttävät pakottaakseen lapsensa tottelemaan; on epätodennäköistä, että pelin nimi olisi alun perin viitannut etniseen alkuperään.
Troy Bourke
Juniorivuodet
Varsinaisella WHL:n tulokaskaudellaan 2010–2011 Bourke pelasi Prince George Cougarsissa 68 runkosarjaottelua tehopistein 19+23=42 ja neljä playoff-ottelua tehden yhden syöttöpisteen. Hän voitti runkosarjassa joukkueen sisäisen tehotilaston lukemalla +15. Kaudella 2011–2012 Bourke voitti tehoilla 18+18=36 Cougarsin sisäisen piste- ja syöttöpörssin ja hän jakoi sisäisen maalipörssin voiton Spencer Asuchakin kanssa.
Kuka pelkää mustaa miestä
Lähteet
British Bulldog (game)
Troy Bourke
Juniorivuodet
Colorado Avalanche varasi Bourken kolmannella kierroksella 72. pelaajana NHL:n varaustilaisuudessa 2012. Kaudella 2012–2013 hän nousi Prince George Cougarsin WHL-joukkueen varakapteeniksi. Bourke oli tehoilla 15+35=50 joukkueen paras syöttäjä ja toiseksi paras pistemies Colin Jacobsin jälkeen. Kaudella 2013–2014 hän oli tehoilla 29+56=85 Cougarsin paras syöttäjä ja toiseksi paras pistemies Todd Fiddlerin jälkeen. WHL-kauden päätteeksi, maaliskuussa 2014 Bourke siirtyi amatööritry-out -sopimuksella AHL-joukkue Lake Erie Monstersiin, jossa hän pelasi 15 runkosarjaottelua tehopistein 3+4=7.
Ammattilaisura
Toukokuussa 2014 Bourke teki kolmivuotisen NHL-tulokassopimuksen Colorado Avalanchen kanssa. Hän pelasi kauden 2014–2015 kokonaan Lake Erie Monstersin AHL-joukkueessa, jossa Bourken varsinainen tulokaskausi toi 61 runkosarjaottelussa tehot 9+13=22. Kauden 2015–2016 Bourke pelasi suurimmaksi osaksi Avalanchen uudessa farmijoukkueessa, San Antonio Rampagessa, mutta osa hänen kaudestaan eteni myös ECHL-joukkue Fort Wayne Kometsissa, jossa Bourke pelasi kauden loppuun. Kauden 2016–2017 Bourke vietti kokonaan Rampagessa, jossa hän teki AHL:n yhden kauden piste-ennätyksensä tehoilla 9+15=24.
Syyskuussa 2017 Bourke teki vuoden mittaisen AHL-sopimuksen Syracuse Crunchin kanssa. Hän pelasi liigassa kaudella 2017–2018 kuusi runkosarja- ja seitsemän playoff-ottelua tehden yhden maalin. Bourken kausi eteni kuitenkin suurimmaksi osaksi ECHL-joukkue Adirondack Thunderin vahvuudessa, jossa hän pelasi 22 runkosarjaottelua tehopistein 10+22=32 ja viisi playoff-ottelua tehopistein 2+2=4. Kesäkuussa 2018 Bourke teki Crunchin kanssa vuoden mittaisen jatkosopimuksen. Hän osallistui samana syksynä myös Tampa Bay Lightningin NHL-harjoitusleirille. Bourke pelasi kaudella 2018–2019 25 AHL-ottelua Crunchissa, mutta suurin osa hänen kaudestaan eteni kuitenkin ECHL-joukkue Orlando Solar Bearsissa. Bourke oli tehoilla 11+34=45 joukkueen paras syöttäjä ja toiseksi paras pistemies Mathieu Fogetin jälkeen.
Kaudeksi 2019–2020 Bourke siirtyi vuoden mittaisella sopimuksella Saksan DEL-liigan Schwenninger Wild Wingsiin. Hän oli tehoilla 13+21=34 joukkueen paras maalintekijä Mike Blundenin kanssa ja toiseksi paras pistemies Pat Cannonen jälkeen. Marraskuussa 2019 Bourke teki Wild Wingsin kanssa vuoden mittaisen jatkosopimuksen. Kaudella 2020–2021 hän oli tehoilla 15+19=34 joukkueen toiseksi paras pistemies Andreas Thuressonin jälkeen.
Bourke siirtyi kaudeksi 2021–2022 vuoden mittaisella sopimuksella SM-liigajoukkue Oulun Kärppiin. Hän oli tehoilla 12+24=36 joukkueen toiseksi paras pistemies Saku Mäenalasen jälkeen. Kuudennessa puolivälieräottelussa 1. huhtikuuta 2022 Tampereen Ilvestä vastaan Bourke teki Kärppien 3–2-voittomaalin ylivoimalla ensimmäisessä jatkoerässä ajassa 77.35. Hänen osumansa tasoitti ottelusarjan 3–3:een. Jussi Jokinen valitsi Bourken ottelun Alumnien tähtien ykköstähdeksi. Ilves lopulta kuitenkin eteni välieriin voitettuaan seitsemännen ottelun.
Kaudeksi 2022–2023 Bourke siirtyi vuoden mittaisella sopimuksella monikansallisen Bet-at-home ICE Hockey Leaguen itävaltalaisjoukkue EC Salzburgiin.
Maajoukkueura
Bourke pelasi alle 18-vuotiaiden MM-kilpailuissa vuonna 2012. Hän jakoi seitsemällä syöttöpisteellään koko turnauksen syöttöpörssin voiton joukkuetoverinsa Mathew Dumban kanssa. Bourke jakoi myös Kanadan sisäisen tehotilaston voiton Damon Seversonin kanssa lukemalla +7. Puolivälieräottelussa Venäjää vastaan hän syötti Kerby Rychelin molemmat maalit, joista jälkimmäinen jäi Kanadan 2–4-voittoon päättyneen ottelun voittomaaliksi ja se ratkaisi joukkueelle välieräpaikan. Kanadan turnaus päättyi lopulta pronssiin.
Bourke edusti myös Canada Pacificin joukkuetta World U-17 Hockey Challengessa vuonna 2011, jolloin hän voitti pronssia.
Pelityyli
Bourken entisen seuran Kärppien urheilutoimenjohtaja Harri Ahon mukaan hän on luisteluvoimainen, hyvä kahden suunnan sentteri. Ahon mukaan Bourke pystyy pelaamaan sekä ylivoimaa että alivoimaa. Ahon mukaan hän on luotettava pelaaja, jonka voi laittaa jäälle kriittisillä hetkillä.
Muuta
Bourken isoveli Brad on pelannut jääkiekkoa puolustajana amatöörisarjoissa ja isosisko Karla on pelannut hyökkääjänä Albertan yliopistojoukkueessa.
Troy Bourke on harrastanut kotonaan Albertassa myös hevosurheilua; mm. team-ropingia sekä rodeota, jossa hän on myös kilpaillut.
Kantvik
Kantvik on kylä ja asuinalue Kirkkonummella. Se sai alkunsa 1960-luvulla Suomen Sokerin hankittua suuret maa-alueet ja rakennettua tehtaan Kantvikiin, Pikkalan lahden perukkaan. Kantvikin alkuperäiset asukkaat olivat pääosin sokeritehtaan työntekijöitä. Vuonna 2001 Dansuckerin ostettua Suomen Sokerin maa-alueet myytiin pääosin Kirkkonummen kunnalle, joka on kaavoittanut alueelle uusia asuinalueita vuonna 2003 valmistuneen Meri-Kantvikin ideasuunnitelman pohjalta.
Kantvik on viime vuosina kasvattanut suosiotaan lapsiperheiden asuinpaikkana, ja se on yksi Kirkkonummen nopeimmin kasvavista kylistä. Alueella toimii asukasyhdistys.
Kantvikissa on teollisuutta, kuten Suomen Sokerin tehdas, ja kasviöljytuotteita valmistava Apetit Kantvik Oy. Stömsbyn teollisuusalueelle suunnitellaan suurta veneiden talvisäilytysaluetta Helsingin kaupungin tarpeisiin sen omistamalle maalle.
Pururata
Kantvikin koulun lähellä sijaitsee pururata, jota käytetään talvisin myös hiihtolatuna. Pururadan viereen valmistui vuonna 2022 frisbeegolfharrastaja Tero Raunion suunnittelema 9-väyläinen frisbeegolfrata.
Satama
Kantvikin rahtisatamassa käy noin 200 rahtilaivaa vuosittain. Vuosittain sataman kautta kulkee keskimäärin 850 000 tonnia rahtia. Rahdista pääosa on hiiltä, kipsiä ja raakasokeria.
Sokeritehtaan sataman yhteydessä on pieni pienvenesatama, jossa toimii kesäisin kahvila. Satamassa Kirkkonummen soutajat ry harjoittelee kirkkoveneillä osallistuakseen muun muassa Sulkavan Soutu-tapahtumaan. Satamaa pitää kotisatamanaan Kantvikin Purjehtijat.
Luonto ja kulttuuri
Kantvik on merenläheinen kylä, jonka läheisyydessä sijaitsee uimaranta. Uimaranta sijaitsee noin kahden kilometrin päässä Kantvikista Syväjärven rannalla. Meren rannalla uimarantoja ei toistaiseksi ole. Kantvikissa on myös useita röykkiöhautoja.
Varuboden-areena
thumb|Ilmakuva hallista helmikuulta 2020. Varuboden-areena on Kirkkonummella sijaitseva jääkiekko- ja monitoimihalli, joka toimii Kirkkonummen Salamoiden kotiareenana sekä Kirkkonummen taitoluisteluklubin harjoitushallina. Hallin omistaa Kirkkonummen Monitoimihalli Oy, jonka suurimmat omistajat ovat Community Centre Service Oy ja Kirkkonummen kunta. Halli avattiin 6. syyskuuta 2002 ja yhtenä hallin perustajista oli jääkiekkoilija Teemu Selänne, jonka nimikkoparkkipaikka sijaitsee hallin pihassa. Hallin kapasiteetti on noin 1 000 paikkaa. Halli on toiminut myös rullakiekon SM-sarjassa pelanneen ja Suomen mestaruudenkin voittaneen Kirkkonummen Thunderin kotihallina. Hallissa toimii myös sport cafe. Hallin yläkerrassa sijaitsee keilahalli. Varuboden-Areenan osoite on Vanha Rantatie 8, 02400 Kirkkonummi.
Mark Wahlberg
Mark Robert Michael Wahlberg (s. 5. kesäkuuta 1971 Boston, Massachusetts) on yhdysvaltalainen näyttelijä ja tuottaja.
Lapsuus ja nuoruus
Wahlberg syntyi yhdeksänlapsiseen perheeseen. Hänen syntyperänsä on enimmäkseen irlantilaista, mutta hänellä on myös sekä kanadanranskalaisia, englantilaisia että ruotsalaisia sukujuuria. Hänen vanhempansa erosivat hänen ollessaan 11-vuotias.
Yame
Yame on Japanin kaupunki Kyūshūn saarella Fukuokan prefektuurissa. Se sijaitsee sisämaassa prefektuurin eteläosassa Kurumen kaupungin kaakkoispuolella ja rajautuu etelässä Kumamoton sekä idässä Ōitan prefektuuriin. Kaupungin keskiosissa on tasankoa, idässä laajoja metsä- ja vuoristoalueita. Yamessa on 63 083 asukasta (heinäkuussa 2019) ja sen pinta-ala on 482,44 neliökilometriä.
Mark Wahlberg
Lapsuus ja nuoruus
Wahlberg varttui Dorchesterin kaupunginosassa Bostonissa. Teini-ikäisenä hän sekaantui rikoksiin ja huumeiden käyttöön, ja hänen opintonsa high schoolissa keskeytyivät. 16-vuotiaana hän joutui yli kuukaudeksi vankilaan pahoinpitelystä.
Yame
Nihonshokissa mainitaan alueen vuorilla asuva kami Yametsuhime, jolta paikkakunnan on sanottu saaneen nimensä. Alueella on säilynyt lukuisia kofun-hautakumpuja. Kun Yamen kaupunki perustettiin kuntaliitoksen myötä vuonna 1954, siellä oli reilut 40 000 asukasta. Vuosina 2006 ja 2010 kaupunkiin liitettiin useita ympäristön kuntia, ja sen pinta-ala moninkertaistui. Samalla siitä tuli Fukuokan prefektuurin toiseksi suurin kunta. Kaupungissa tuotetaan perinteisiä käsitöitä, kuten japaninpaperia, alttareita ja paperilyhtyjä, sekä teetä ja muun muassa siitakesieniä. Yamessa viljeltyä vihreää teetä (yamecha) pidetään yhtenä Japanin korkealaatuisimmista.
Konveksisuus
Konveksisuus eli kuperuus on koveruuden vastakohta. Yleisesti se viittaa ulospäin pullistuvuuteen, mutta se tarkoittaa hieman eri asioita riippuen aihepiiristä.
Mark Wahlberg
Ura
vasen|pienoiskuva|172x172px|Wahlberg Shooter -elokuvan ensi-illassa, 2007. Wahlberg nousi kuuluisuuteen New Kids on the Block -poikabändissä vaikuttaneen isoveljensä, Donnie Wahlbergin siivellä. Hän ryhtyi kuitenkin pian luomaan myös omaa musiikkiuraansa taiteilijanimellä Marky Mark. Hän luotsasi yhtyettä Marky Mark and the Funky Bunch, jolla oli useita hittejä.
Musiikkiuransa jälkeen Wahlberg keskittyi näyttelemiseen. Sen ohella hän toimi mallina, poseeraten muun muassa Calvin Kleinille, pääasiassa alusvaatemainoksissa. Wahlbergin debyyttielokuva oli Päätään pidempi (1994), jonka pääosaa näytteli Danny DeVito. Wahlbergin varsinainen läpimurtoelokuva oli Paul Thomas Andersonin ohjaama Boogie Nights (1997), jossa Walberg esittää pääosassa 1970-luvun amerikkalaista pornotähteä. Sen jälkeen hän esitti pääosaa monissa elokuvissa, joista menestyneimpiä oli Apinoiden planeetan uudelleenfilmatisointi vuodelta 2001.
Martin Scorsesen elokuvasta The Departed (2006) Wahlberg nimettiin ensimmäistä kertaa ehdokkaaksi merkittäviin elokuva-alan palkintoihin. Hän oli ehdolla roolistaan etsivä Dignamina sekä Oscarin että Golden Globen saajaksi.
2000-luvulla Wahlberg on esiintynyt useissa toimintaelokuvissa, kuten Shooter (2007) ja Max Payne (2008). 2010-luvulla Wahlbergilla on ollut rooleja myös hyvin menestyneissä komediaelokuvissa, kuten elokuvissa Katastrofikytät (2010) ja Ted (2012).
Näyttelijän työn ohella Wahlberg on toiminut myös tuottajana. Hän on ollut tuottamassa muun muassa Entourage-ohjelmaa, joka perustuu löyhästi Wahlbergin uran alkuajoille.
Yksityiselämä
Wahlberg on katolilainen ja kertonut käyvänsä päivittäin kirkossa.
Laurea-ammattikorkeakoulu
Laurea-ammattikorkeakoulu on monialainen ammattikorkeakoulu, joka toimii kuudella paikkakunnalla Uudellamaalla. Laurea-ammattikorkeakoulu tunnettiin ennen nimellä Espoon–Vantaan ammattikorkeakoulu, ja nykyisellä nimellään se on toiminut 1. elokuuta 2001 alkaen. Ammattikorkeakoulun toiminta alkoi vuonna 1991, ja se sisältää nykyisin ammattikorkeakoulututkintojen lisäksi myös ylemmät ammattikorkeakoulututkinnot ja erikoistumisopinnot. Laurean toiminta perustuu Learning by Developing -toimintamalliin, joka tuo yhteen ammattikorkeakoulun opiskelijat sekä opetus- ja t&k-toiminnan osaajat lukuisissa yhteistyöhankkeissa. Opiskelijoita Laurea-ammattikorkeakoulussa on noin 7800 ja henkilökuntaa noin 500 kuudelle kampukselle.
Kampukset
thumb|300px|Laurean Tikkurilan paikallisyksikkö
Koulutukset tutkintonimikkeineen
Matkailu- ja ravitsemisala
Sosiaali-, terveys- ja liikunta-ala
Yhteiskuntatieteiden, liiketalouden ja hallinnon ala
Laurea-ammattikorkeakoulun opiskelijakunta
Laurea-ammattikorkeakoulun opiskelijakunta on poliittisesti sitoutumaton ja riippumaton Laurea-ammattikorkeakoulun opiskelijoiden edunvalvonta- ja palvelujärjestö. Laureamko on perustettu 10. joulukuuta 1996 nimellä EVAMKO, mutta se on toiminut nykyisellä nimellään vuodesta 2001 lähtien. Julkisoikeudellinen opiskelijakunta toimii opiskelijoiden aseman ja opiskeluolosuhteiden parantamiseksi ammattikorkeakoulun sisällä ja yhteiskunnassa. Vuoden 2006 loppuun mennessä yhdistyksen toiminta siirtyi ammattikorkeakoululain 41§:n mukaisen opiskelijakunnan hoidettavaksi. Opiskelijakunta muun muassa valitsee edustajat ammattikorkeakoulun hallitukseen ja eri työryhmiin. Jokainen Laurea-ammattikorkeakoulun opiskelija voi liittyä opiskelijakunnan jäseneksi. Laureamkon valtakunnallisen ammattikorkeakouluopiskelijoiden edunvalvontajärjestön Suomen ammattikorkeakouluopiskelijakuntien liitto – SAMOK ry:n jäsen.
FUAS-liittouma
Laurea kuului vuosina 2012–2017 FUAS-liittoumaan yhdessä Hämeen ammattikorkeakoulun ja Lahden ammattikorkeakoulun kanssa.
Only God Forgives
Only God Forgives on vuonna 2013 ensi-iltansa saanut Nicolas Winding Refnin käsikirjoittama ja ohjaama kansainvälisesti tuotettu neo-noir-tyylinen jännitys- ja rikosdraamaelokuva, jonka pääosissa ovat Ryan Gosling, Kristin Scott Thomas ja Vithaya Pansringarm. Refn ja Gosling olivat aiemmin työskennelleet yhdessä elokuvassa Drive (2011).
Bangkokissa kuvattu elokuva sai maailmanensi-iltansa vuoden 2013 Cannesin elokuvajuhlilla, missä se kilpaili pääsarjassa parhaan elokuvan Kultaisesta palmusta.
Juoni
Julian (Ryan Gosling) on yhdysvaltalainen lainsuojaton, joka johtaa thainyrkkeilysalia Bangkokissa. Thainyrkkeilysali toimii kulissina perheen kansainväliselle huumeimperiumin toiminnalle. Kun Julianin vanhempi veli Billy (Tom Burke) raiskaa ja murhaa 16-vuotiaan prostituoidun, omaa oikeuttaan jakava eläköitynyt poliisi Chang (Vithaya Pansringarm) antaa tytön isän, Choi Yan Leen (Kowit Wattanakul), hakata Billyn hengiltä. Veljesten julma ja dominoiva äiti, kansainvälisen rikollisjärjestön johtaja Crystal (Kristin Scott Thomas) saapuu Yhdysvalloista Bangkokiin noutamaan suosikkipoikansa ruumiin kotiin ja vaatimaan Julianilta kostotoimia. Murhaajan metsästys aloittaakin verisen yhteenoton rikollisperheen ja Changin välillä.
Tuotanto
Ryan Gosling kiinnitettiin pääosaan kesällä 2011, kun Luke Evans jättäytyi elokuvasta Hobitti – Odottamaton matka -elokuvan vuoksi. Kristin Scott Thomas oli kiinnitetty Crystalin rooliin keväällä 2011. Gosling valmistautui rooliaan varten harjoittelemalla thainyrkkeilyä kahdesta kolmeen tuntia päivässä.
Elokuvan kuvaukset alkoivat tammikuussa 2012 ja kestivät viisi kuukautta. Elokuva kuvattiin Thaimaan pääkaupungissa Bangkokissa pitkälti kronologisessa järjestyksessä ja kuvatut kohtaukset leikattiin jo samana päivänä.
Julkaisu
Only God Forgives sai maailmanensi-iltansa Ranskassa Cannesin elokuvajuhlilla 22. toukokuuta 2013, jolloin oli myös elokuvan Ranskan teatteriensi-ilta. Elokuva julkaistiin Tanskassa 30. toukokuuta 2013, Ruotsissa 31. toukokuuta 2013, Suomessa 7. kesäkuuta 2013, Thaimaassa 18. heinäkuuta 2013 ja Yhdysvalloissa 19. heinäkuuta 2013. Only God Forgives sai Tanskassa 26 424, Ranskassa 451 701 ja Ruotsissa 9 333 katsojaa. Lipputuloja kertyi Tanskassa 307 913, Ranskassa 3 662 317, Ruotsissa 126 682, Yhdysvalloissa 779 188 ja Thaimaassa 66 799 dollaria. Elokuva oli Suomessa vuoden 2013 110. katsotuin elokuva saatuaan 12 545 katsojaa ja 141 626 dollarin lipputulot. Yhteensä elokuva on tuottanut maailmanlaajuisesti 10,6 miljoonaa dollaria.
Vastaanotto
Only God Forgives sai Cannesissa hyvin ristiriitaisen vastaanoton. Toimittajista ja elokuvakriitikoista koostuneesta yleisöstä osa lähti kesken esityksen tai buuasi, kun taas osa osoitti suosiota antamalla aplodeja elokuvan päätyttyä.
Rotten Tomatoes -sivuston mukaan 40 prosenttia kriitikoista on antanut elokuvalle myönteisen arvosanan 5,2/10 keskiarvolla. Keskiarvo perustuu 157 arviointiin, joista 63 oli ”tuoreita” ja 94 ”mätiä”. 26 227 käyttäjästä 37 prosenttia on antanut elokuvalle myönteisen arvosanan 2,8/5 keskiarvolla. Metacritic-sivuston mukaan 39 arvostelun perusteella elokuva on saanut 37 pistettä sadasta mahdollisesta. Metacriticin 527 käyttäjää on antanut elokuvalle keskiarvon 7,9/10. Internet Movie Databasen 96 137 käyttäjää on antanut elokuvalle keskiarvon 5,7/10.
Vuonna 2015 brittiläisen sanomalehden The Guardianin kriitikko Peter Bradshaw listasi elokuvan siihenastisen 2010-luvun viidenkymmenen parhaan elokuvan joukkoon.
Jekaterina Ivanova
Jekaterina Gennadijevna Ivanova (, s. 3. syyskuuta 1977 Novosibirsk, Venäjän SFNT) on valkovenäläinen ampumahiihtäjä, sprintin MM-mitalisti.
Vuoden 2004 MM-kilpailuissa Oberhofissa Ivanova saavutti pronssia sprintistä (7,5 km). Hän jakoi mitalinsa Martina Glagowin kanssa – molemmat ampuivat yhden sakkokierroksen. Kaksikko hävisi voittajalle Liv Grete Poiréelle noin 52 sekuntia – hänkin kiersi yhden sakkokierroksen. Lisäksi hän oli takaa-ajossa kuudes ja viestissä neljäs. Hochfilzenissä 2005 hän saavutti Ljudmyla Anankan, Volha Nazaravan ja Olena Zubrylovan kanssa pronssia viestikisasta Venäjän ja Saksan jälkeen.
Kahden MM-mitalisijan lisäksi hän on saavuttanut maailmancupissa yhden palkintokorokesijan; Holmenkollenin sprintin kolmossijan kaudella 2005–2006. Hän ei ole kilpaillut tämän jälkeen.
Yhdysvaltain väestönlaskenta
pienoiskuva|oikea|Vuoden 2020 väestönlaskennan kyselylomake. Yhdysvaltain väestönlaskenta on suoritettu kymmenen vuoden välein vuodesta 1790 alkaen. Edellinen laskenta suoritettiin vuonna 2020, ja seuraava suoritetaan vuonna 2030.
Tarkoitus
Yhdysvaltain väestönlaskennan päätarkoitus on määritellä jokaisen osavaltion paikkamäärä edustajainhuoneessa, sillä paikkamäärät määräytyvät osavaltioiden asukaslukujen mukaisesti. Väestönlaskennan tuloksia käytetään myös esimerkiksi sosiaaliavustusten, terveydenhoidon, asuinrakentamisen, koulujen, kauppakeskusten ja julkisen liikenteen suunnittelussa ja rahoituksessa. Väestönlaskennan avulla voidaan lisäksi seurata Yhdysvaltain demografista kehitystä, kuten kaupungistumisastetta, lasten määrää taloutta kohti sekä rodullista ja etnistä koostumusta.
Historia
thumb|[[Koiravaljakko|Koiravaljakolla liikkuva väestönlaskija Alaskan Fairbanksissa vuonna 1940.]] Väestönlaskennasta säädetään Yhdysvaltain perustuslaissa. Ensimmäinen väestönlaskenta suoritettiin vuonna 1790, jolloin väkiluvuksi saatiin alle neljä miljoonaa asukasta, orjat poislukien. Ensimmäisen väestönlaskennan tarkoituksena oli laskea nuoret miehet armeijaa ajatellen.
Väestönlaskentaan alettiin palkata koulutettuja virkailijoita vuodesta 1880 alkaen. Kymmenen vuotta myöhemmin otettiin käyttöön reikäkorttiteknologia, joka nopeutti prosessia suuresti. Vuoden 1950 väestönlaskennassa käytettiin ensimmäisen kerran tietokonetta. Nykyisin käytetään tehokkaita supertietokoneita. Vuoden 2010 väestönlaskennassa otettiin käyttöön GPS-paikantaminen, jolla viranomaiset pystyivät sijoittamaan jokaisen maan 145 miljoonasta asumuksesta oikeaan vaalipiiriin. Sitä ennen jopa 5 prosenttia asumuksista oli sijoitettu vääriin piireihin.
Vuoden 2010 väestönlaskennassa Yhdysvaltain väkiluvuksi saatiin 308,7 miljoonaa, missä oli 9,7 prosentin kasvua vuoden 2000 tilanteeseen.
Prosessi
thumb|Arizonalaisia virkamiehiä muistuttamassa ihmisiä postittamaan vuoden 2010 väestönlaskentalomakkeensa. Taustalla lomakkeen sisältöä. Väestönlaskennan valmistelu käynnistyy pari vuotta ennen varsinaista laskentaa, kun väestönlaskentavirasto alkaa palkata työntekijöitä laskentaa varten. Vuoden 2010 väestönlaskennassa työskenteli erilaisissa tehtävissä 1,4 miljoonaa virkailijaa, mukaan lukien tilastotieteiljöitä ja demografeja.
Datan kerääminen on aloitettu määrävuoden tammikuussa. Vuodesta 1990 alkaen ensin on laskettu Alaskan kylien väestö, sillä keväällä Alaskan maaseutu muuttuu vaikeakulkuiseksi.
Vuoden 2010 väestönlaskennassa Yhdysvaltain asukkaat saivat maaliskuussa 2010 kirjeitse pyynnön valita väestönlaskentalomakkeen kieli, joka saattoi olla englannin lisäksi espanja, kiina, korea, vietnam tai venäjä, tai kaksikielisesti englanti ja espanja. Samassa kuussa lomakkeet lähetettiin vastaanottajille. Vuoden 2010 väestönlaskentakaavake lähetettiin postissa 74 prosentille talouksista. Loput taloudet kiersi tarkastamassa joukko virkailijoita.
Täytetyt ja palautetut lomakkeet taltioitiin ja analysoitiin loppuvuonna 2010. Vuoden viimeisenä päivänä väestönlaskentavirasto raportoi kongressin paikkalukuun liittyvät tulokset presidentille. Huhtikuun 2011 alkuun mennessä virasto oli velvollinen raportoimaan tulokset osavaltioille. Tulosten tarkempi analysointi jatkui vuosien ajan.
Lomakkeen sisältö
Vuoden 2010 väestönlaskennan lomakkeessa oli 10 kysymystä. Vuonna 2000 käytettiin vielä kahta vaihtoehtoista lomaketta, joista lyhyessä oli seitsemän kysymystä ja pitkässä 52 kysymystä. Jokaisella Yhdysvaltain asukkaalla on velvollisuus täyttää väestönlaskentakaavakkeen joka kohta.
Lomakkeessa kysytään taloudessa asuvien ihmisten määrä ja heidän nimensä. Jokaiselta taloudessa asuvalta kysytään muun muassa sukupuoli, ikä, rotu, onko espanjalaistaustainen, sekä suhde perheenpäähän. Vuodesta 2000 alkaen vastaaja on voinut ilmoittaa useamman kuin yhden rodun.
Daniel Cormier
Daniel Ryan Cormier (s. 20. maaliskuuta 1979 Lafayette, Louisiana) on yhdysvaltalainen uransa lopettanut vapaaottelija. Hän oli UFC:n alemman raskaansarjan ja raskaansarjan mestari. Cormier teki debyyttinsä UFC:ssä huhtikuussa 2013. Heinäkuussa 2018 hänestä tuli UFC historian toinen ottelija, joka on pitänyt hallussaan kahden eri painoluokan mestaruuksia samaan aikaan. Ja ensimmäinen joka on puolustanut molemmissa painoluokissa mestaruuksiaan.
Vapaaottelu-uransa ensimmäisen tappion Cormier kärsi Jon Jonesia vastaan tuomaripäätöksellä UFC 182 -tapahtumassa. Seuraavassa ottelussaan Cormier kuitenkin voitti itselleen vapaana olleen alemman raskaansarjan mestaruusvyön päihittämällä Anthony Johnsonin kuristuksella.
Vapaaottelu
Painiuran jälkeen Cormier päätti kokeilla uraa vapaaottelijana ja harjoitteli American Kickboxing Academyssa yhdessä Cain Velasquezin, Jon Fitchin ja Josh Koscheckin kanssa.
Strikeforce (2009–2013)
Cormier otteli ensimmäisen ammattilaisottelunsa Strikeforcessa 25. syyskuuta 2009 Gary Frazieria vastaan. Hän voitti kamppailun teknisellä tyrmäyksellä toisessa erässä.
2010 Cormier otteli viidesti, joista kaksi otteli mestaruusotteluita raskaassasarjassa. Maaliskuussa hän otteli toisen kerran Strikeforcessa John Devinen, jonka Cormier voitti tyrmäyksellä ensimmäisessä erässä minuutin jälkeen. Kahden ottelun jälkeen Cormier matkasi Australiaan, jossa hän otteli XMMA 2 -tapahtumassa XMMA:n raskaansarjan mestaruudesta Lucas Brownea vastaan, joka oli voittanut mestaruuden joulukuussa 2009. Cormier voitti mestaruuden teknisellä tyrmäyksellä ensimmäisen erän lopussa. Voiton jälkeen Cormier palasi Yhdysvaltoihin ja otteli elokuussa Tony Johnsonia vastaan King of the Cage organisaation raskaansarjan mestaruudesta. Cormier voitti uransa toisen vapaaottelumestaruuden takakuristuksella ensimmäisessä erässä. Viikkoa myöhemmin Cormier palasi Strikeforceen ja voitti Jason Rileyn luovutuksella, jotka olivat lyöntien seurauksena ensimmäisessä erässä jo minuutin jälkeen. Marraskuussa Cormier palasi Australiaan puolustamaan XMMA mestaruuttaan. Hän sai vastaansa Soa Palelein, joka oli aiemmin otellut yhden ottelun UFC:ssä ja Pridessa. Cormier onnistui puolustamaan mestaruuttaan, kun Palelei luovutti ottelun Cormierin lyöntien johdosta.
Raskaansarjan turnauksen mestaruus (2012)
2011 Cormier jatkoi Strikeforcessa ja voitti tammikuussa Strikeforce Challengers: Woodley vs. Saffiedine -tapahtumassa Devin Colen tuomariäänin. Cormier kohtasi seuraavaksi kesäkuussa Jeff Monsonin, jonka hän voitti myös tuomariäänin. Syyskuussa Cormier korvasi Alistair Overeemin, joka ilmoitti heinäkuussa haluavansa pidemmän toipumisajan edellisestä ottelustaan kesäkuussa, eikä sen vuoksi halunnut otella syyskuussa. Cormier kohtasi Antônio Silvan, jonka hän onnistui tyrmäämään ensimmäisen erän lopussa ja eteni voiton myötä loppuotteluun.
Loppuottelu käytiin 19. toukokuuta 2012, jossa Cormier kohtasi Josh Barnettin. Viisieräinen mestaruusottelu käytiin Strikeforce: Barnett vs. Cormier -tapahtumassa, jonka hän voitti tuomariäänin.
Mestaruuden jälkeen Cormier otteli vielä yhden ottelun Strikeforcessa tammikuussa 2013, jonka jälkeen organisaatio lakkautettiin. Hän voitti Dion Staringin teknisellä tyrmäyksellä toisen erän lopussa.
UFC (2013–2020)
Strikeforcen siirryttyä Zuffan omistukseen ja lakkautettua toimintansa Zuffan toinen omistama organisaatio UFC valitsi osan entisistä ottelijoista heidän organisaatioonsa. Cormier oli yksi näistä ja otteli 20. huhtikuuta 2013 UFC:n entistä raskaansarjan mestaria Frank Miria vastaan, joka oli juuri otellut edellisessä ottelussa raskaansarjan mestaruudesta. Cormier voitti kamppailun tuomariäänin (30–27, 30–27, 30–27). Lokakuussa hän voitti myös Roy Nelsonin tuomariäänin (30–27, 30–27, 30–27).
Siirtyminen alempaan raskaaseensarjaan (2014–2018)
Cormier oli aiemmin huhtikuussa 2013 harkinnut siirtyvänsä painoluokkaa alemmaksi, kun hänen seurakaveri Cain Velasquez oli samassa painoluokassa raskaansarjassa, sekä koettuaan olevan hieman liian pieni raskaaseensarjaan. Helmikuussa 2014 Cormier otteli ensimmäisen kerran uudessa painoluokassa Patrick Cumminsia vastaan, jonka hän voitti teknisellä tyrmäyksellä ensimmäisessä erässä jo minuutin jälkeen. Toukokuussa Cormier kohtasi entisen Priden välisarjan mestarin ja myöskin olympiatason painijan Dan Hendersonin. UFC 173 -tapahtumassa käyty kamppailu päättyi Cormierin voittoon takakuristuksella kolmannen eli viimeisen erän lopussa.
Haastaminen alemman raskaansarjan mestaruudesta (2015)
Cormier sai tilaisuuden otella alemman raskaansarjan mestaruudesta, kun Alexander Gustafssonin oli määrä otella hallitsevaa mestaria Jon Jonesia vastaan syyskuussa 2014, mutta joutui jättämään ottelun väliin revenneen nivelkierukan vuoksi. Elokuussa Jones puolestaan ilmoitti joutuvansa jättämään kamppailun väliin loukkaantumisen vuoksi. Ottelulle määrättiin uudeksi ajankohdaksi 3. tammikuuta 2015 UFC 182 -tapahtumassa. Cormier koki uransa ensimmäisen tappion hävittyään Jonesille tuomariäänin (49-46, 49-46, 49-46). Cormier sai Jonesin tavoin Illan kamppailu bonuksen.
Alemman raskaansarjan mestaruus (2015–2018)
Cormierin oli määrä otella Ryan Baderia vastaan kesäkuussa 2015, mutta 28. huhtikuuta 2015 UFC ilmoitti ottaneensa Jon Jonesilta mestaruuden pois siviilissä tapahtuneita rikossyytteiden johdosta. Jonesin oli määrä otella Anthony Johnsonia vastaan, jonka myötä Cormierin Baderin välinen ottelu peruttiin ja Cormier sai otella vapaana olevasta mestaruudesta Johnsonia vastaan. Ottelu käytiin 23. toukokuuta 2015 UFC 187 -tapahtumassa. Cormier voitti mestaruuden kolmannessa erässä takakuristuksella. Hän sai ottelun jälkeen Illan suoritus bonuksen.
Cormier puolusti ensimmäisen kerran mestaruuttaan Alexander Gustafssonia vastaan 3. lokakuuta 2015 UFC 192 -tapahtumassa. Cormier voitti ottelun hajaäänin (47-48, 48-47, 49-46). Molemmat ottelijat palkittiin Illan kamppailu bonuksella. Kuukausi myöhemmin marraskuussa Cormier allekirjoitti UFC:n kanssa kahdeksan ottelun jatkosopimuksen.
Cormierin oli määrä puolustaa toista kertaa mestaruuttaan huhtikuussa 2016 UFC 197 -tapahtumassa Jon Jonesia vastaan, mutta joutui jättäytymään ottelusta loukkaantumisen vuoksi. Kaksikon välinen kamppailu suunniteltiin seuraavaksi heinäkuulle 2016 UFC 200 -tapahtumaan, mutta Jonesin ilmoitettiin jääneen dopingtesteissä kiinni ottelu peruttiin. Cormier sai kuitenkin viime hetken korvaajan, kun Anderson Silva suostui ottelemaan vain parin päivän varoituksella ilman kunnon valmistautumista otteluun. Ottelua ei käyty mestaruudesta ja Cormier voitti kamppailun tuomariäänin (30-26, 30-26, 30-26).
Cormier puolusti lopulta toista kertaa mestaruuttaan Anthony Johnsonia vastaan 17. huhtikuuta 2017, jota vastaan hän oli aiemmin otellut vapaana olleesta mestaruudesta. Aikaisemmin kaksikon oli määrä otella joulukuussa 2016, mutta Cormier joutui vetäytymään ottelusta loukkaantumisen vuoksi. Punnituksissa Cormier aiheutti puheenaihetta ollessaan punnituksissa 1.2 paunaa ylipainonen sallitun 205 paunan painarajan. Hän sai tilaisuuden kokeilla uudelleen punnitusta ja pääsi sallittuun 205 paunan painoon. New Yorkin urheilukomitean vastaavajohtaja Anthony Giardina kertoi säännöissä olevan kerrottu, että mestaruusotteluissa on hyväksyttyä, että ottelija, joka on ensimmäisellä kerralla punninnut yli sallitun painorajan saa tilaisuuden päästä tarkoitettuun painoon kahden tunnin sisällä. Cormier aiheutti puheenaihetta toisella kertaa pitäessään punnituksen aikana kiinni edessä olleesta pyyhkeestää, joka näytti auttavan häntä olemaan kevyempi punnituksissa. Itse ottelussa Cormier onnistui puolustamaan mestaruuttaan toisen kerran samalla lopputuloksella, kuin kaksikon edellisessä kohtaamisessa. Tällä kertaa hän voitti ottelun toisessa erässä takakuristuksella, kun ensimmäisessä kohtaamisessa Cormier voitti kolmannessa erässä.
29. heinäkuuta 2017 Cormier kohtasi Jon Jonesin UFC 214 -tapahtumassa. Kaksikko kohtasi toisensa toista kertaa, kun ensimmäisellä kerralla Cormier hävisi kamppailun tuomariäänin. Cormier puolusti mestaruuttaan kolmannen kerran, mutta ei kyennyt voittamaan kamppailua vaan menetti mestaruuden hävittyään kolmannessa erässä teknisellä tyrmäyksellä. Ottelun jälkeen elokuussa Jon Jones kuitenkin kerrottiin jääneen kiinni Turinabol-nimisestä steroidista, syyskuussa saatu toinen näyte vahvisti Jonesin käyttäneen kiellettyjä aineita, jonka myötä Cormierin ja Jonesin välinen ottelu mitätöitiin. Tämän myötä Cormier julistettiin takaisin alemman raskaansarjan mestariksi.
Cormier puolusti kolmannen kerran onnistuneesti mestaruuttaan Volkan Özdemiriä vastaan UFC 220 -tapahtumassa. Tammikuussa 2018 käydyssä ottelussa Cormier pysäytti vaivatta tyrmäyksistään kuuluisaksi nousseen Özdemirin pystyssä, joka oli ennen mestaruusottelua voittanut Misha Cirkunovin ja Jimi Manuwan tyrmäyksellä alle minuutissa. Vietyään Özdemirin mattoon Cormier vahingoitti häntä riittävästi päättääkseen ottelun teknisellä tyrmäyksellä. Cormier palkittiin ottelun jälkeen myös Illan suoritus bonuksella.
Raskaansarjan mestaruus (2018–2019)
Daniel Cormier kohtasi seuraavaksi UFC:n raskaansarjan mestarin Stipe Miocicin, joka oli rikkonut raskaansarjan ennätyksen eniten puolustettuja mestaruuksia. Ottelu käytiin 7. heinäkuuta 2018 UFC 226 -tapahtumassa. Cormier voitti ottelun tyrmäyksellä ensimmäisen erän lopulla, jonka myötä hänestä tuli samalla historian toinen ottelija UFC:ssä, joka on pitänyt hallussaan kahden eri painoluokan mestaruuksia samanaikaisesti. Tämän lisäksi historian viides ottelija, joka on voittanut useamman eri painoluokan mestaruuden UFC:ssä. Mestaruuden lisäksi Cormier palkittiin Illan suoritus bonuksella. Ottelun jälkeen UFC:n entinen raskaansarjan mestari Brock Lesnar astui kehään hyväksyen haasteen otella Cormieria vastaan raskaansarjan mestaruudesta. 3. marraskuuta Cormier sai tehdä lisää historiaa kohdattuaan Derrick Lewisin, joka oli noussut ykköshaastajaksi voitettuaan viimeisestä kymmenestä ottelusta yhdeksän. Cormier puolusti mestaruuttaan melko helposti New Yorkissa voitettuaan ottelun toisessa erässä takakuristuksella. Samalla Cormierista tuli ensimmäinen ottelija, joka on puolustanut molempia mestaruusvöitään oltuaan yhtäaikaa kummankin painoluokan mestarina.
Rakkaat toverit
Rakkaat toverit on Andrei Kontšalovskin käsikirjoittama ja ohjaama venäläinen draamaelokuva vuodelta 2020. Tositapahtumiin perustuva elokuva kertoo vuoden 1962 mellakoista Novotšerkasskin kaupungissa Neuvostoliitossa sen jälkeen, kun kommunistihallinto laski työläisten palkkoja ja nosti ruoan hintaa. Kommunistihallinto lopetti mellakat armeijan verilöylyyn ja salasi tapahtumat Neuvostoliiton romahdukseen asti. Mustavalkoinen elokuva sai Venetsian elokuvajuhlilla tuomariston erikoispalkinnon ja toi Venäjän elokuva-akatemian palkintogaalassa Kontšalovskille parhaan ohjaajan palkinnon.
Juoni
Ljudmila on uskollinen kommunistipuolueen jäsen pienessä Novotšerkasskin kaupungissa, jonka suuri työnantaja on sähköveturitehdas. Tehtaan työläiset alkavat mellakoida palkanalennuksia ja ruoan hinnan korotuksia vastaan, ja armeija tulee lopettamaan mielenosoitukset hyvin väkivaltaisesti. Verilöylyn yhteydessä Ljudmilan tytär katoaa monien muiden tavoin. Ljudmila saa selville, että mellakkaan osallistuneita haudattiin väärillä nimillä tai nimettöminä toisten vainajien hautoihin hautausmaille.
Kansallislaulu
Kansallislaulu on kansallista yhteistuntoa ilmentävä, tietyissä virallisissa ja juhlatilaisuuksissa esitettävä laulu. Joissain maissa kansallislaulu on vahvistettu lainsäädännöllä. Toisten maiden, esimerkiksi Suomen, lainsäädännöissä ei ole mainintaa kansallislaulusta, vaan se perustuu käytäntöön. Kansallislaulu on monella sellaisellakin kansakunnalla, jolla ei ole omaa valtiota.
Georgeta Damian
Georgeta Damian-Andrunache (s. 14. huhtikuuta 1976 Dracsani, Botoșani, Romania) on romanialainen soutaja. Hän on viisinkertainen lajin olympiavoittaja sekä viisinkertainen maailmanmestari ja kolminkertainen euroopanmestari. Damian on Steve Redgraven ja Elisabeta Lipăn lisäksi ainoa viisi olympiakultaa saavuttanut soutaja. Kaikki olympiamitalinsa Damian on saavuttanut perämiehettömästä kaksikosta tai kahdeksikosta. Hän nai soutaja Valeriu Andrunachen vuonna 2006.
Damian on 178 senttimetriä pitkä ja painaa 75 kilogrammaa.
Kansallislaulu
Kansallisuusaatteen nousun myötä 1800- ja 1900-luvuilla useimmat maat omaksuivat itselleen kansallislaulun. Kansallislaulun sanoitus on usein voimakkaan kansallismielinen, ja siinä viitataan maahan ja kansaan tavalla, jolla kansa ne kokee. Kansallislaulun melodia voi olla alkuperäinen tai lainattu jonkin toisen maan laulusta.
Konkaavisuus
Konkaavisuus eli koveruus on kuperuuden vastakohta. Yleisesti se viittaa keskeltä sisäänpäin kaartuvaan, mutta se tarkoittaa hieman eri asioita riippuen aihepiiristä.
Heli Saarinen
Heli Aulikki Saarinen (myöhemmin Parikka, s. 9. tammikuuta 1957 Paimio) on aktiiviuransa päättänyt suomalainen pituushyppääjä. Hän edusti Paimion Urheilijoita ja hänen valmentajanaan toimi Heimo Tuononen.
Kalevan kisoista Saarinen saavutti pituushypystä kaksi hopeaa vuosina 1976 ja 1978 sekä kaksi pronssia vuosina 1977 ja 1979. Sisäratojen SM-kilpailuista hän voitti pituushypyn kultaa vuonna 1979, hopeaa 1980 sekä pronssia 1978 ja 60 metrin aitajuoksusta pronssia vuonna 1980.
Ennätyksekseen Saarinen hyppäsi tuloksen 612 cm vuonna 1979.
Eskil Kinneberg
Eskil Kinneberg (s. 17. toukokuuta 1992) on norjalainen suunnistaja. Hän on voittanut maailmanmestaruuden viestissä Tarton MM-kilpailuissa 2017 sekä keskimatkalla ja viestissä Riian MM-kilpailuissa 2018. Doksyn MM-kilpailuissa 2021 Kinneberg saavutti viestissä hopeaa. EM-kilpailuissa hän voitti viestissä kultaa Ticinossa 2018 ja saavutti hopeaa Jesenikissä 2016. EM-kilpailuissa Neuchâtelissa 2021 hän oli mukana Norjan pronssia voittaneessa sprinttiviestijoukkueessa. Viron EM-kilpailuissa 2022 Kinneberg oli pitkällä matkalla toinen. Lisäksi hän oli Norjan voittaneessa viestijoukkueessa.
Juniorien MM-kilpailuista Kinnebergillä on kaksi maailmanmestaruutta ja kaksi pronssia.
Anttilan koulu (Hyvinkää)
Anttilan koulu on Hyvinkään Vehkojan kaupunginosassa toimiva, hallinnollisesti 530 oppilaan Vehkojan kouluun kuuluva suomenkielinen alkuopetuksen alakoulu (luokka-asteet 1–2).
Atlantin divisioona (NHL)
thumb|250px|Atlantin divisioonan tunnus Atlantin divisioona on yksi pohjoisamerikkalaisen jääkiekkoliiga NHL:n divisioonista, ja se kuuluu Itäiseen konferenssiin. Divisioonaan kuuluu kahdeksan joukkuetta, joiden kotikaupungit sijaitsevat Atlantin valtameren puoleisella osalla Yhdysvaltoja ja Kanadaa.
Alkuperäinen Atlantin divisioona perustettiin osaksi Itäistä konferenssia vuonna 1993 korvaamaan edellinen Patrickin divisioona joukkueiden uudelleenjärjestelyssä.
Vuoden 2013 divisioonien uudelleenjärjestelyssä koko entinen Atlantin divisioona siirtyi uuteen Metropolien divisioonaan. Täten perustettiin uusi Atlantin divisioona, jossa on kahdeksan joukkuetta entisestä Kaakkoisesta ja Koillisesta divisioonasta, sekä Detroit Red Wings Keskisestä divisioonasta.
Kaudella 2020–2021 Atlantin divisioonaa ei käytetty, kun liiga järjestettiin tilapäisesti uudelleen COVID-19-pandemian vuoksi.
2020–2021
Divisioonaa ei käytetty kaudella 2020–2021.
The Archies
The Archiesin musiikin tekijätiimin kokosi promoottori Don Kirshner. Hänet palkattiin vuonna 1967 musiikilliseksi valvojaksi CBS:n lauantaiaamujen piirrossarjaan The Archie Show, jossa esitettiin uusi laulu joka viikko. Kirshner kokosi tiimin, jossa olivat muun muassa tuottaja-lauluntekijä Jeff Barry, lauluntekijä Ellie Greenwich sekä laulajat Ron Dante ja Jeannie Thomas.
Archiesin ensisingle ”Bang Shang-a-Lang” jäi hiukan top-20:n ulkopuolelle. Tuottaja Barry palkkasi lauluntekijäksi Andy Kimin ja otti Jeannie Thomasin tilalle Toni Winen. Singlestä ”Sugar, Sugar” tuli vuoden 1969 Billboardin ykkössingle ja Yhdysvaltain listaykkönen neljäksi viikoksi. Myös kappale ”Jingle Jangle” nousi top-10:een, mutta sen jälkeen Archiesin listamenestys hiipui. Yhtyeen viimeinen top-40-hitti tuli keväällä 1970. Barry jätti yhtyeen saman vuoden lopussa, ja seuraavana vuonna ryhmä hajosi.
Laulaja Ron Dante otti yhtyeen nimen takaisin käyttöön vuonna 2008. Hän otti naislaulajiksi Danelle van Zylin ja Kelly-Lynnin, ja yhtye julkaisi albumin The Archies Christmas Party.
Lokatiivi
Lokatiivi on yleismerkityksinen olosija eli paikallissijoihin kuuluva sijaintia ilmoittava sijamuoto. Suomen kielessä ei ole lokatiivia, vaan sen asemesta käytetään eriytyneempiä olosijoja inessiiviä (sisäolento), adessiivia (ulko-olento) ja essiiviä (olento), joista viimeinen on kehittynyt lokatiivista.
Lokatiivi uralilaisissa kielissä
Niissä uralilaisissa kielissä, joissa paikallissijasarjoja on useita, kuten suomessa ja unkarissa, lokatiiviksi nimitetään sitä olosijaa, joka kuuluu niin sanottujen yleisten paikallissijojen sarjaan. Suomessa tätä lokatiivia ei elävänä sijamuotona enää ole olemassa, vaan se jatkaa elämäänsä hieman toisessa tehtävässä essiivinä. Vanha lokatiivinen merkitys näkyy vielä sellaisissa adverbeissa kuin kaukana, kotona, luona, läsnä, mukana, siinä, takana ja ulkona.
Unkarissa lokatiivin pääte on -t/-tt, jota edeltää tarvittaessa sidevokaali -o/-e/-ö. Sijamuoto on nykykielessä harvinainen: se esiintyy lähinnä joidenkin paikannimien yhteydessä, ja silloinkin se voidaan korvata inessiivillä tai superessiivillä:
Lokatiivi indoeurooppalaisissa kielissä
Ukrainassa, kuten monissa muissakin indoeurooppalaisissa kielissä, lokatiivi ei ilmaise sijaintia yksinään, vaan sitä käytetään vain prepositioiden kanssa. Siksi tätä sijaa voidaan nimittää myös prepositionaaliksi.
Sisters of Mercy (sääntökunta)
thumb|right|200px|Sen perusti irlantilainen Catherine McAuley vuonna 1831 Sisters of Mercy on katolinen naisten sääntökunta. Sen perusti irlantilainen Catherine McAuley vuonna 1831.
Kymmenen vuoden aikana McAuley perusti neljätoista seurakuntaa Englantiin ja Irlantiin. Pian hänen kuolemansa jälkeen järjestö levisi Pohjois-Amerikkaan, Uuteen-Seelantiin ja Argentiinaan. Nykyisin sääntökunnalla on noin kymmenentuhatta jäsentä.
Kantoninkiina
Hongkongin ja Macaon peruslakien mukaan toinen virallinen kieli on "kiina". Vaikka asiaa ei tätä enempää tarkenneta, kantoninkiina on de facto virallinen kieli molemmilla erityishallintoalueilla.
Eri alueilla puhutaan erilaisia kantonin murteita. Merkittävin on Kantonin murre, jota tarkoitetaan useimmiten kantoninkiinasta puhuttaessa. Kantonin murre on lingua franca sekä Guangdongin maakunnassa että ulkomaalaisessa kantonilaisessa ympäristössä, ja sitä puhuu 70 miljoonaa ihmistä. Murretta puhutaan myös Hongkongissa, joka on Etelä-Kiinan alueen taloudellinen ja kulttuurinen pääkaupunki. Kantonin murteen lisäksi Taishanin murre, yksi sei yap- eli siyi (四邑) -murteista, pysyy elinvoimaisena. Muut kantonin murteet ovat kuolleet tai kuolemassa.
Yhteensä kantoninkiinaa puhuu maailmassa noin 75 miljoonaa ihmistä, joista noin 60 miljoonaa asuu Guangdongin maakunnassa, Hongkongissa tai Macaossa. Popularisoitunut kantoninkielinen media (huomattavimpina Hongkongin elokuvat, televisiosarjat ja cantopop), eristäytyneisyys ja kantoninkiinankielisten merkittävä asema talouselämässä lupailevat kielelle omaa elämäänsä. Useimmat wuxia-elokuvat Guangdongista on alun perin kuvattu kantoninkiinaksi ja sen jälkeen dubattu mandariinikiinaan, englantiin tai molempiin. Kantoninkiina on merkittävä kieli länsimaissa ja Kaakkois-Aasiassa asuvien kiinalaisten keskuudessa, sillä 1950-luvulle saakka suurin osa kiinalaisista maahanmuuttajista oli nimenomaan kantoninkielisiä.
Taustaa
Suurin siniittinen kieli on mandariinikiina, ja joskus kantoninkiina ja lähes kaikki muut siniittiset kielet lasketaan sen murteiksi. Tämä johtunee kahdesta seikasta:
Koska kantoninkiinan puhujat ovat olleet enemmän tekemisissä eurooppalaisten kielten puhujien kanssa, kantoninkiina sisältää selvästi enemmän lainasanoja kuin mandariinikiina. Muutamia lainasanoja on kantonin kautta kulkeutunut mandariinikiinaan saakka.
Kantoninkiina on vanhakantaisempaa verrattuna muihin suuriin siniittisiin kieliin, sillä kantoninkiinassa sanaloppuiset klusiilit ovat säilyneet sekä tooneja on edelleen kuusi. Mandariinikiinassa tooneja on vähemmän ja kaikki vanhasta kiinasta peräisin olevat sanaloppuiset klusiilit eivät ole säilyneet.
Alukkeet
Alukkeet ovat tavujen alkukonsonantteja. Seuraavassa taulukossa esitetään kantoninkiinan alukkeet foneettisin merkein.
Alukkeista ääntyy usein, ja  jää usein ääntämättä. Koronaalien artikulaatiopaikka vaihtelee dentaalisen ja alveolaarisen välillä; klusiilit ovat yleensä dentaalisia, kun taas affrikaatat ja sibilantit  ovat alveolaarisia, ja ennen suppeita etuvokaaleja  palatalisoituneita. Affrikaatat saattavat palatalisoitua myös ennen vokaaleja.
Lopukkeet
Yksinään tavun muodostavat syllabiset nasaalit. Lopukkeet esiintyvät vain arkisessa puheessa. Ne puuttuvat joistakin latinisointijärjestelmistä.
Toonit
Kantoninkiina on tonaalinen kieli. Tooneja on Hongkongin ja Macaon murteessa kuusi ja Kantonin murteessa seitsemän; korkea tasainen ja korkea nouseva tooni ovat Hongkongissa ja Macaossa langenneet yhteen. Perinteisesti ja diakronisesti pidäkkeisten eli klusiileihin loppuvien tavujen kolmea mahdollista toonia pidetään omina tooneinaan; synkronisesti ne ovat käytännössä kuitenkin samoja kuin avointen tavujen tasaiset toonit.